På fredag gives 10.000 bøger væk. Der sker blandt andet i Aalborg.

Fredag den 21. december bliver årets helt store rejsedag for DSB. I den forbindelse uddeler DSB og Gyldendal gratis bøger i landets større byer, heriblandt i Aalborg. DSBs månedlige magasin Ud & Se har i 2007 bragt 12 noveller af kendte forfattere, og det er disse, der nu samles i et stort værk under titlen "Pludselig sidste sommer..." Bogen deles ud fra klokken 14.00 og indtil der ikke er flere. Samlingen indeholder bidrag fra forfatterne Klaus Rifbjerg, Naja Marie Aidt, Maria Grønlykke, Katrine Marie Guldager, Pablo Llambias, Jan Sonnergaard, Hans Otto Jørgensen, Simon Fruelund, Helle Helle, Pia Juul, Christina Hesselholdt og Jesper Wung-Sung - samt et forord af Thomas Bredsdorff.